6.2.1.Принципи46
 7.Прилагане47
 7.1.Принципи47
 7.2.Специфични случаи47
 7.2.1.Въведение47
 7.2.2.Списък на специфичните случаи47
 7.2.2.1.Постоянен специфичен случай (Р) в Естония, Латвия, Литва, Полша, Унгария и Словакия47
 7.2.2.2.Постоянният специфичен случай в Ирландия и Обединеното кралство за Северна Ирландия48
 7.2.2.3.Временен специфичен случай (T1) в Ирландия и Обединеното кралство.48
 7.2.2.4.Постоянен специфичен случай (P) във Финландия48
 1.Въведение
 1.1.Технически обхват
 Настоящата техническа спецификация за оперативна съвместимост („ТСОС“) обхваща подсистемата „Експлоатация и управление на движението“, посочена в списъка, който се съдържа в точка 1 и е определен в точка 2.5 от приложение II към Директива (ЕС) 2016/797
 1.2.Географски обхват
 Географският обхват на настоящия регламент е мрежата на Съюза, определена в раздел 1 на приложение I към Директива (ЕС) 2016/797 и изключва случаите, посочени в член 1, параграфи 3 и 4 на Директива (ЕС) 2016/797.
 1.3.Съдържание на настоящия регламент
 В съответствие с член 4, параграф 3 от Директива (ЕС) 2016/797, настоящият регламент:
 а)посочва предвидения за нея обхват по отношение на подсистемата „Експлоатация и управление на движението“;
 б)определя съществените изисквания за съответната подсистема и интерфейсите ѝ по отношение на други подсистеми;
 в)установява функционалните и техническите спецификации, на които трябва да отговарят целевата подсистема и нейните интерфейси по отношение на други подсистеми. Ако е необходимо, тези спецификации могат да бъдат различни в зависимост от предназначението на подсистемата;
 г)определя съставните елементи на оперативната съвместимост и интерфейсите, които трябва да бъдат обхванати от европейските спецификации, включително европейските стандарти, които са необходими за постигане на оперативна съвместимост в рамките на Европейската железопътна система;
 д)указва, във всеки разглеждан случай, кои процедури да се използват, за да бъде оценено съответствието или годността за употреба на съставните елементи на оперативната съвместимост;
 е)посочва стратегията за прилагане на ТСОС. По-специално, необходимо е да се определят етапите, през които следва да се премине, и елементите, които могат да бъдат прилагани, за да се постигне плавен преход от съществуващото положение към крайното положение, при което нормата е съответствието с ТСОС;
 ж)посочва професионалните умения за съответния персонал и здравословните и безопасни условия на труд, които се изискват за експлоатацията и поддръжката на съответната подсистема, както и за прилагането на ТСОС;
 з)посочва разпоредбите, приложими към съществуващите подсистеми и превозни средства, които не са в съответствие с ТСОС, по-специално в случай на модернизиране и подновяване, а в тези случаи и модификацията, която налага подаването на заявление за ново разрешение;
 и)посочва параметрите на возилата и стационарните подсистеми, които следва да бъдат подлагани на проверка от железопътното предприятие, и процедурите за проверка на параметрите след доставянето на разрешенията за пускане на пазара на возилата и преди първото използване на возилото, за да се осигури съвместимост между возилата и маршрутите, по които те са експлоатирани.
 Освен това, в съответствие с член 4, параграф 5 от Директива (ЕС) 2016/797 за всяка ТСОС могат да бъдат дадени разпоредби за специфични случаи.
 2.Описание на обхвата
 2.1.Персонал и влакове
 Точки 4.6 и 4.7 се отнасят за персонала, изпълняващ задачите с критично значение за безопасността при придружаването на влак.
 Точка 4.6.2 се отнася и за машинистите на влакове, без да се засяга точка 8 от приложение VI към Директива 2007/59/ЕО
 1
 .
 За персонала,